Publication: Magyar Közlöny
Issue: MK-2001-128 (Year: 2001, Number: 128)
Era: 1990-2004
Section: a 2001. évi LXXIV. törvényhez
Paragraph Index: 963

5. Az Szja tv. 1. számú mellékletének 8.7. alpontja helyébe a következő rendelkezés lép: [A természetbeni juttatások közül adómentes:] „8.7. az olyan szolgáltatás, amelyet a kifizető az általa fenntartott sportintézmény sportrendezvényén nyújt (kivéve az utazást, az elszállásolást és az étkezést), továbbá az a szolgáltatás, amelyet a sportszervezet, országos sportági szakszövetség a versenysport, diáksport érdekében szervezett edzés vagy verseny vele munkaviszonyban nem álló résztvevőjének az edzési vagy versenyfeladathoz tartozó utazás, szállás és étkezési szolgáltatás révén juttat (a sportoló 30 napnál hosszabb folyamatos elszállásolására — így különösen szállodai elhelyezésére — csak akkor lehet e rendelkezést alkalmazni, ha az az olimpiai játékokon, a világbajnokságon vagy az Európa-bajnokságon való versenyre való közvetlen felkészülést szolgálja);”

Source: https://magyarkozlony.hu/hivatalos-lapok/1a8131766629c8772fdb9bc456a72f8ff955c3bf/dokumentumok/624a4b0d679d492b4645014b7d1d02c59650b8c7/letoltes